[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000008", "text": "Mi g\u0302ojas anonci, ke Global Voices estis invitita farig\u0302i oficiala partnero por c\u0302i tiu kampanjo kiu dau\u0306ros tutan jaron (tamen nia markemblemo ankorau\u0306 ne funkcias). Rising Voices-RV [en] kunordigos nian partoprenon kunlaborante kun la diversaj sekcioj, regionaj kaj lingvaj skipoj. Kiel vi scias, RV luktis dum la pasintaj jaroj favore al cifereca lingva diverseco kaj esploris kiel teknologio povas esti laborilo por komunumoj partoprenantaj en lingva revitaligo."}, {"text_idx": "#000009", "text": "La oficiala lanc\u0302o okazis fine de januaro 2018 en Parizo c\u0302e la c\u0302efsidejo de Unesko. Nia kolegino Gwen Lefeuvre [en] c\u0302eestis kiel reprezentanto de Rising Voices (RV) por raporti pri la evento en la Tviter-konto de RV. S\u0302i estis grava subtenanto de c\u0302i tiu laboro kaj mi dankas s\u0302in pro tio. Alia membro de nia lingvoreto, Juan Carlos Romero, ankau\u0306 reprezentis Rising Voices per partopreno en ronda tablo pri lingva cifereca aktivismo. Nuntempe li log\u0302as en Parizo kaj estas denaska parolanto kaj profesoro pri la kecu\u0306a lingvaro. Li helpis kunordigi unu el niaj lingvaj metiejoj en Cochabamba [en], c\u0302i tie en Bolivio."}, {"text_idx": "#000011", "text": "Komence de 2019, RV lanc\u0302is propran novaj\u0302leteron forme de Netizen-raporto kiu fokusig\u0302os sur lingva revitaligo kaj teknologio. Se vi interesig\u0302as partopreni, kundividante ligilojn au\u0306 verkante mallongajn pecetojn pri c\u0302i tiu temo, sciindas ke ni estas formantaj grupon de partoprenontoj. Bonvolu sciigi min.\nSkribu au\u0306 traduku artikolojn pri indig\u0302enaj lingvoj en la mondo (el teknika vidpunikto au\u0306 ne). Ekzistas pluraj esplorindaj vidpunktoj kaj multaj el vi trovig\u0302as en unika pozicio por scii la rolon de c\u0302i tiuj lingvoj en viaj propraj landoj. Bonvolu paroli kun via eldonisto, reteja mastrumanto au\u0306 kun mi mem pri c\u0302i tiuj opcioj. Ni havas multajn artikolojn en niaj arkivoj [en], kiuj ne multe perdas aktualecon kaj kiuj estas tradukindaj kaj tradukendaj.\nRepepu kaj diskonigu nian laboron en viaj kontoj c\u0302e sociaj retejoj. Ni estas tre aktivaj c\u0302e la tviter-konto @risingvoices [en] kun la kradvorto #IYIL2019 [en] ekde januaro 2019. Ni ankau\u0306 proksime kunlaboras kun nia socia amaskomunikilara skipo por c\u0302i tiu interreta kampanjo. Cele al pli proksima kunlaboro ni baldau\u0306 ankau\u0306 kontaktos la diversajn regionajn kaj lingvajn grupojn kiuj mastrumas siajn sociajn amaskomunikilojn."}, {"text_idx": "#000012", "text": "Ni estas malfermaj al novaj ideoj! Ni s\u0302atus au\u0306di viajn opiniojn."}, {"text_idx": "#000013", "text": "Krome, kun la helpo de Jer [en], la teknika gvidanto de GV, ni esperas g\u0302isdatigi nian portalon Activismo Lenguas [es] \u2014 Aktivismo Lingvoj], kiu faris kartografion de la diverslingvaj projektoj de cifereca aktivismo tra Latinameriko. Inspirita de la rotacio de la GV Instagram-konto, nia reto de lingvaj aktivistoj en Latinameriko mastrumos lau\u0306vice tviter-konton, dedic\u0302itan al indig\u0302enaj lingvoj en la regiono."}, {"text_idx": "#000014", "text": "Dankon pro via subteno kaj interesig\u0302o. Unu el la c\u0302efaj kialoj akcepti la inviton por farig\u0302i partnero estas, ke nia komunumo komprenas la potencialon kaj gravecon diskonigi rakontojn kaj aliri informojn en diversaj lingvoj c\u0302irkau\u0306 la mondo kiel manieron kreskigi transkulturan interkomprenig\u0302on. Ni trovig\u0302as en unika pozicio por videbligi ne nur nian aktualan laboron, sed ankau\u0306 la eblojn kiujn c\u0302i tiu UN-kampanjo esperas plenumi."}, {"text_idx": "#000016", "text": "C\u0302i tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. \u00b7 C\u0302iuj artikoloj"}, {"text_idx": "#000021", "text": "Regetono, la latinamerika ambasadoro en la mondo"}, {"text_idx": "#000022", "text": "Kiel kurdlingvaj dividoj malhelpas aliron al informoj"}, {"text_idx": "#000029", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000030", "text": "Speciala danko al niaj multaj subtenantoj"}]